stanford-oval/wikipedia huggingface dataset:
אמדן
הקהילה היהודית באמדן > מחנה המעפילים באמדן

במסגרת מבצע אואזיס, גורשו מעפילי אקסודוס-1947 בספטמבר 1947 למחנות המעפילים אמסטאו ופפנדורף שבגרמניה. מחנות אלו לא התאימו למגורים בחורף, על כן, תוך תאום עם מזכירות המחנות בראשות מרדכי רוזמן, העבירו הבריטים בראשית נובמבר 1947 את מעפילי מחנה פפנדורף למבני המחנה הצבאי בשם קארל פון מילר שבצפון אמדן (מעפילי אמסטאו הועברו למחנה זנגווארדן). מחנה אמדן נקרא על ידי המעפילים "מחנה אקסודוס".
כפי שהחלו עוד במחנה פפנדורף, התארגנו מעפילי המחנה (שחלקם השתייכו עוד קודם לכן לתנועות חלוציות) בקבוצות פעילות בהדרכת מזכירות המחנה שהורכבה מבני פח"ח (פרטיזנים חיילים חלוצים) והשומר הצעיר. קבוצות אלה הקימו במחנה אמדן את "קיבוץ הבוקע", כקבוצת הכשרה לקיבוץ אותו ביקשו להקים בארץ ישראל. בנוסף, הוקמו מסגרות לימוד לילדים, ומסגרות למבוגרים, בהם למדו עברית ורכשו מקצועות שונים. במחנה הודפס עיתון מקומי, התקיימו משחקי כדורגל כנגד קבוצות גרמניות מהעיר אמדן וערי הסביבה הקרובה. נחגגו חתונות רבות, חלקן חתונות פיקטיביות לשם קבלת סרטיפיקטים משפחתיים (לעיתים מזויפים) לעליה ארצה. בדרך זו התאפשר לעלות ארצה כמה שיותר מעפילים. למשל, ב-30 בדצמבר 1947 בלבד, התקיימו תשע חתונות במחנה אמדן.
מחנה אמדן היה מחנה פתוח והמעפילים יכלו לנוע בחופשיות בערים הסמוכות, אך תנאי החיים החופשיים וביטול הסגר לא הביאו להגירה מהירה יותר ארצה. אספקת המזן למחנה בידי הג'וינט והסוכנות היהודית הייתה סדירה, ולעיתים קרובות אף בכמות גדולה יותר מהמצוי מחוץ למחנה בגרמניה שלאחר המלחמה. כתוצאה מכך, בחלק מהמקרים נוצרו קשרים הדוקים עם האוכלוסייה הגרמנית השכנה באמצעות סחר חליפין, שוק שחור ושירותים לא חוקיים. ילדים וצעירים יהודים וגרמנים בילו הרבה זמן ביחד בתחומי המחנה. במהלך שהות המעפילים במחנה נולדו כ-36 תינוקות, אך בעיר אמדן ההרוסה לא היה בית חולים או בית יולדות, והחולים נשלחו לבית החולים בעיר הסמוכה אאוריך, והיולדות נשלחו לבית היולדות בכפר זנדהוסט, שבתחום השיפוט של עיר המחוז אאוריך. שניים מהמעפילים שנפטרו במהלך השהות במחנה נקברו בבית הקברות היהודי ההיסטורי שבעיר אמדן.
מזכירות המחנה עמדה בקשר עם אנשי ההגנה, וחלק מהמעפילים עזבו את המחנה כדי לנסות להעפיל מחדש לארץ ישראל, על בסיס סרטיפיקטים מזויפים שזויפו במחנה, במסגרת עליה ד'.
עם סיום המנדט הבריטי ב-15 במאי 1948 הוסרו כל המגבלות על המעפילים, אך ההגעה למדינת ישראל, שהייתה בעיצומה של מלחמת העצמאות, לוותה בקשיים. ביולי 1948 החל פינוי המחנה מתושביו. מחנה אמדן נסגר סופית באוגוסט 1948, והמעפילים האחרונים שנותרו בו הועברו למחנות אחרים, כגון מחנה העקורים ברגן בלזן, שמהם יכלו להגר לישראל מהר יותר.
הקהילה היהודית באמדן > מחנה המעפילים באמדן > הנצחת מחנה המעפילים באמדן

בחודש מרץ 2016 הגברת ציפי פורטנוי, מצוות מורשת האקסודוס בקרה במחנה שבעיר. התלוו אליה חברי הנהלת העיר וחברי עמותה על שם מקס וינדמילר (Max-Windmüller-Gesellschaft)(גר'), החוקרת את תולדות יהודי אמדן. מאחר שבאתרים רבים הוצבו לוחות תיעוד/זיכרון לציון הרס העיר עד היסוד בספטמבר 1944, הגברת פורטנוי הציעה שיוקם גם לוח דומה לזכר מחנה המעפילים בשער הכניסה שלו. ההצעה התקבלה בהנהלת העיר וגם נשיא מזרח פריזיה ריקו מקלנבורג (גר') ברך על הרעיון. למשימה גויסו תלמידים. התאריך שנקבע להסרת הלוט 9 בספטמבר 2016. היום בו הורדו מעפילי האקסודוס בכוח מאניית הגירוש רונימייד-פארק, על ידי הבריטים בנמל המבורג. באותו היום בשנת 1944 בו נהרסה העיר עד היסוד בהפצצות בנות הברית. 
באותו שבוע התקיימו 3 טקסים. אירוע הסרת הלוט מלוח הזיכרון במחנה המעפילים. הנחת זרים ליד לוח הזיכרון לבית הכנסת העתיק שחרב בשנת 1944. תפילת קדיש ויזכור בבית הקברות היהודי העתיק. בכל האירועים השתתפו נשיא מזרח פריזיה, ראש העיר, נציגי צוות שימור מורשת האקסודוס, תלמידי בתי הספר התיכוניים ואזרחים רבים. האירוע תועד בעיתונות, בטלוויזיה המקומיים ובכל מזרח פריזיה. עם סיום האירועים הוחלט בהנהלת העיר שמדי שנה בחודש ספטמבר יתקיימו אירועי הנצחה לקהילת יהודי אמדן ומעפילי האקסודוס.
בין התאריכים 4–9 בספטמבר 2019 ראש העיר אמדן ברנד בורנמן (גר'), ארח, נציגים מצוות שימור מורשת האקסודוס וקבוצה של כ-50 מעפילים ובני משפחותיהם מהארץ ומארצות הברית, להשתתף באירועי ההנצחה שהוחלט עליהם ב-2016 על מנת שיעבירו את מורשת המחנה לבני הדור הצעיר הגדל בעיר. לקבוצת האורחים צוותו נערים ונערות מהעיר ברמה האישית למשך כל ימי הביקור במחנה ובאזור. האורחים מהארץ הקריאו סיפורים וזיכרונות מימי מחנה האקסודוס בעיר ואמרו קדיש על קבריהם של 2 מעפילי האקסודוס, הנער משה קיפרבס ודוד הרשקוביץ, הטמונים בבית הקברות היהודי העתיק הנמצא במרכז העיר.
המצבה על קברו של המעפיל משה קיפרבס בבית הקברות היהודי העתיק בעיר אמדן.
המצבה על קברו של המעפיל דוד הרשקוביץ בבית הקברות היהודי העתיק בעיר אמדן.
בית הקברות היהודי העתיק בעיר אמדן.
שעה הכניסה לבית הקברות העתיק בעיר
לוחות הזיכרון ליהודי אמדן הנמצאת בבית הקברות העתיק.
טקס הסרת הלוט מלוח הזיכרון בשער הכניסה למחנה אקסודוס באמדן, ספטמבר 2016. משמאל הגברת פורטנוי הוגה רעיון הצבת הלוח במקום
טקס זיכרון ספטמבר 2019 בנוכחות מעפילים ובני משפחותיהם.
מעפילי האקסודוס, שנולדו במחנות בגרמניה, ילדים בני יומם ובני נוער צעירים שהיו על אניית המעפילים בטקס הזיכרון ליד לוח הזיכרון במחנה, בספטמבר 2019.
כלכלה

התעשייה העיקרית באמדן הוא ייצור מכוניות ובניית סוגים שונים של אוניות. יש באמדן בית חרושת גדול לייצור מכונית מסוג פולקסווגן (סוג מהפולקסווגן שאותו מייצרים בצורה ניכרת יותר באמדן הוא פולקסווגן פסט).
גורם כלכלי חשוב נוסף הוא התיירות, בעיקר יום טיול (יש טיול זמין לכל התיירים שבאים לאמדן) באמדן ובסביבותיה.
גאוגרפיה

אמדן, נמצאת בקצה הצפון מערבי של גרמניה. עם הנופים ההיסטוריים של מזרח פריזיה. נמל אמדן הוא הנמל המערבי ביותר בגרמניה. העיר ממוקמת בגדה הצפונית של הנהר אמס. קרוב לשפך הנהר לים הצפוני. נמל העיר אמדן נמצא במרחק 38 מיילים ימיים משפך נהר האמס לים הצפוני. העיר נמצאת באזור הדרום דרום מערבי של חצי האי של מזרח פרזיה.
ערים גדולות קרובות:- ברמן במרחק 110 קלומטר מזרח, דרום מזרח. וילהלמסהאפן במרחק 60 קילומטר מזרח, צפון מזרח. אולדנבורג במרחק 70 קילומטר מזרחה. חרונינגן, בהולנד במרחק 50 קילומטר, בדרום מערב.
גאוגרפיה > שטח העיר ואוכלוסייה

מקסימום אורך האזור העירוני של העיר מצפון לדרום 7.7 קילומטרים וממערב למזרח מקסימום אורך האזור העירוני של העיר 20.4 קלומטרים. כשכוללים גם את השטחים החקלאיים ושמורת הטבע הכלולה בעיר הרי שאורך העיר ממזרח למערב מגיע ל-43 קילומטרים לאורך נהר האמס. סך הכל שטח העיר 112.36 קילומטרים רבועים. נכון ל-31 בדצמבר 2014. צפיפות האוכלוסייה נמוכה והיא עומדת על 461 נפש לקלומטר רבוע. הסיבה לצפיפות הנמוכה נובעת מכך שבמסגרת הרפורמה המוניצפלית משנת 1972 נכללו בתחומי העיר שטחים חקלאיים רבים ושמורת טבע גדולה. האזורים החקלאיים נמצאים ממזרח וממערב לעיר.
גאוגרפיה > אקלים

אמדן נמצאת בדרך כלל תחת השפעת הים הצפוני. במשך היום בקיץ הטמפרטורות נמוכות יותר ובחורף גבוהות יותר מאשר בפנים היבשת. האזור מאופיין ברוחות מערביות בדרך כלל. סופות מתחוללות בסתיו ובאביב. 

הטמפרטורה הממוצעת היא C°‏ 8.8 . החודשים החמים ביותר הם יולי אוגוסט. בהם הטמפרטורה הממוצעת סביב C°‏ 16. החודש הקר ביותר הוא חודש ינואר שבו הטמפרטורה הממוצעת מגיע ל-C°‏ 1.3. 

כמות הגשם הממוצעת בשנה עומדת על 805 מ"מ. החודש הגשום ביותר הוא חודש נובמבר עם כמות של 83 מ"מ לחודש. חודש פברואר בעל כמות הגשם הנמוכה ביותר עם 45 מ"מ לחודש.

כמות שעות זריחת השמש סה"כ 1512 שעות בשנה. בחודש מאי כמות שעות זריחת השמש הרבה ביותר ועומדת על 210 שעות. החודש בו זריחת השמש הפחותה ביותר הוא חודש דצמבר בו סך הכל שעות הזריחה של השמש עומד על 32 שעות.
| אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> חודש.טמפרטורה יומית מרבית ממוצעת (C°).משקעים ממוצעים (מ"מ) | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> ינואר.1.3.67.1 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> פברואר.1.5.45.5 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> מרץ.4.1.62.3 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> אפריל.7.3.48.6 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> מאי.11.8.60.2 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> יוני.14.9.70.5 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> יולי.16.4.82.1 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> אוגוסט.16.3.72.8 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> ספטמבר.13.7.66.6 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> אוקטובר.10.72.8 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> נובמבר.5.6.83 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> דצמבר.2.6.73.5 | אקלים באמדן, גרמניה, הערכים מתייחסים לממוצעים שנמדדו בין השנים 1961 - 1990> שנה.8.8.805 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: (measuring station Wolthusen )
דתות

אמדן היא בעיקר פרוטסטנטית, המאופיינת בקבלתם של פליטים דתיים פרוטסטנטים - קלוויניסטים מהולנד באמצע המאה ה -16 (ראה סינוד אמדן). העיר הייתה אתר המחלוקות התאולוגיות המפורסמות ונחשבה זה מכבר ל"ז'נבה של הצפון ". במאות שלאחר מכן - בעיקר בגלל ההתיישבות המתחדשת בעיר - גדל מספר הלותרנים, המייצגים כעת את הרוב על פני הרפורמים.

על פי נתונים סטטיסטיים של עריית אמדן נכון ל-30 ביוני 2017 התפלגות האוכלוסייה על פי הדתות כלהלן:-
דתות > נוצרים

חיים בעיר 17,743 אוונגליטים לותרניים שהם הרוב באוכלסיה. נוצרים מזרמים אחרים כ-10,500.
דתות > מוסלמים

3,300 מוסלמים חיים בעיר. בשנת 2009 הוקם המסגד הראשון בעיר.
דתות > יהודים

בית הכנסת העתיק שהיה בעיר הוקם בין השנים 1834 - 1836. הוא נשרף בליל הבדולח ונחרב לחלוטין בהפצצות המסיביות על העיר בספטמבר 1944. באותה הפצצה נהרסו גם בית היתומים היהודי, גן הילדים היהודי ובית האבות היהודי. לעומת זאת בית הקברות היהודי העתיק לא נפגע בהפצצות. נכון ליוני 2017 גרים בעיר יהודים בודדים כך שלא נראים סממנים יהודיים ברחובות העיר. ברחוב בו נמצא בית הקברות היהודי העתיק הוקם בית כנסת הנפתח לתפילה בימי שישי ושבת ובמועדי ישראל במיוחד ביום כיפור.
דתות > חילונים/בלתי דתיים

באמדן כ־16,600 חילונים ובלתי דתיים.
תרבות, אמנות ומתחמי בילוי > מוזיאונים

הגלריה לאומנות (גר') באמדן הוקמה ביוזמה של הנרי ננן (גר'), יליד אמדן. התכנון החל בשנת 1983, ב־3 באוקטובר 1986, הגלריה לאמנות נפתחה על ידי הנשיא פדרלי, ריצ'רד פון ווייצקר (גר'). מוקד האוסף הוא בתמונות של האובייקטיביות החדשה ואקספרסיוניזם גרמני.

המוזיאון של מזרח פריזיה ממוקם בבניין העירייה של אמדן. נבנה במקור בין השנים 1574 - 1576 על ידי אדריכל העיר אנטוורפן לורנס ואן סטיינווינקל (גר') ונבנה מחדש עד 1962 לאחר חורבן כמעט מוחלט במלחמת העולם השנייה. המוזיאון הוא מוזיאון אזורי עם דגש על אמדן / פריסלנד / אירופה ואוסף גדול של כלי נשק, שריון אבירים, חרבות וכידונים מהתקופה המודרנית המוקדמת. זהו האוסף העירוני הגדול ביותר באירופה.

הבית של אוטו (גרמנית Otto-Huus), שנפתח בשנת 1986, מציג את הקריירה של הקומיקאי אוטו וואלקס(גר'), שנולד באמדן. בנוסף לזיכרונות מוזרים של צעירים ופרופסורים סקרנים, מוצגים במקום קטעים מאירועים שונים של הקומיקאי.

מוזיאון "הבונקרים". המזיאון נפתח ב-6 במאי 1995 . מאחר שאמדן היא עיר נמל אסטרטגית בגרמניה. החל משנת 1940 נבנו בה כ-175 בונקרים מבטון מזוין וכמויות גדולות של ברזל בתוך יציקות הבטון. על מנת שיגנו על האוכלוסייה, מבני הנמל והרשות העירונית מהתקפות עוינות. במלחמת העולם השנייה מבנים אלה עמדו ושרדו את ההפצצות המסיביות של בנות הברית על העיר. (ראו גם ערך מורחב בגרמנית הבונקרים של אמדן(גר')).

הראטסדלפט(גר') במקום המפגש של 2 יובלים קטנים של נהר האמס היה הנמל העתיק של העיר אמדן. במקום מוזיאון של שלוש אניות. אניית המגדלור הצף ארומבנק(גר') שנבנתה בין השנים 1914/1915. באוקטובר 1983 הפכה למוזיאון צף. המוזיאון מתמקד בתחום הניווט הימי, טכנולוגיות ניווט והיסטורית נמל הדייג כפי שאוירה בספרי ההיסטוריה של העיר אמדן.

בניין אגודת המחקר של אוצרות הטבע והמדע של העיר אמדן. הוקמה ב-29 בדצמבר 1814. זהו מוסד התרבות העתיק ביותר במזרח פרזיה. האגודה מנוהלת באופן התנדבותי בלבד.
רשימת המוזיאונים בעיר אמדן בגרמנית(גר').
תרבות, אמנות ומתחמי בילוי > תיאטרון

התיאטרון החדש של אמדן מכיל מעט יותר מ -600 מקומות ישיבה ונבנה בראשית שנות השבעים. הוא ממוקם ברובע "התרבות". ברובע זה נמצא גם אולם האירועים נורדסיאהל(גר'). אולם האירועים ממוקם באזור הנמל. הוא נבנה בשנת 1972 וגודלו 3208 מ"ר. הקיבולת המרבית היא 5500 ישיבה.
תרבות, אמנות ומתחמי בילוי > ספריה העירונית

נפתחה בשנת 1995 לאחר שלוש שנים של שיפוצים ובנייה. בארכיון הספרייה אוסף ספרים תאולוגיים של הקהילה הפרוטסטנטית רפורמית של אמדן, הקיימת מאז 1559. הספרייה נבחרה לספריית השנה בשנת 2001 על ידי איגוד הספריות וקרן צייט(גר') הגרמנית.
תרבות, אמנות ומתחמי בילוי > אזורים ירוקים

אמדן שוכנת באזור של ביצות כבול ולכן האזור מיוער בדלילות. בשנת 1999 ניטע היער העירוני על אדמות חקלאיות בצפון אמדן. היער העירוני מהווה ריאה ירוקה של העיר המשרת את תושבי העיר ואזור לבילוי, ובנוסף גם תורם לשיפור האקלים.
האזור הירוק הגדול והוותיק ביותר בעיר המוקף עצים הוא חומת אמדן. החומה נבנתה במאה ה-17 כמערכת הגנה על העיר המשגשגת. הקיר, שנבנה במקור כמערכת הגנה, משמש לפנאי ולבילוי. החומה הייתה מורכבת מאחד-עשר מעוזי שמירה חמושים בהם שוכנו הלוחמים שהגנו על העיר. החומה בנויה כטבעת סביב העיר. כיום נותרו שמונה מעוזי שמירה מתוך ה-11. בראשית המאה ה -19 נבנו טחנות רוח על הגבעות מסביב לעיר המהוות כיום כאטרקציות תיירותיות ומקומות לבילוי ופנאי לתושבי העיר.
אנשים מפורסמים מאמדן

רבי יעקב עמדן (1698–1776) – קרי: אֶמדֶן (שמו כשם העיר) – מגדולי הרבנים במאה ה-18
רש"ר הירש (20 ביוני 1808 – כ"ז בטבת ה'תרמ"ט, 31 בדצמבר 1888) הרב של העיר אמדן בין השנים 1841–1847
הנרי נאנן
אוטו וולקס
פיטרסן וולפגנג
ראו גם

קהילת יהודי אמדן
ערך מורחב בגרמנית על יהדות מזרח פריזיה (גר')
מבצע אואזיס
ראנימיד פארק
אושן ויגור
אקסודוס (אוניית מעפילים)
אמפייר רייוול
פפנדורף, אם שטאו וזנגוורדן
לקריאה נוספת

Jacques Derogy, La loi du retour, Fayard 1969
Gesine Janssen..."Ein leuchtendes Beispiel für Menschenliebe“ - Die israelitische Gemeinde zu Emden von den Anfängen bis zum Holocaust (2010).
הערות שוליים

↑  אהרון דישון, מאהרונצ‘יק לאהר‘לה, מסעו של אהרון דישון, משם-לפה, תל אביב, 2017, עמ' 80.
↑  תרגום: צבי ארד, פרשת אקסודוס באור חדש, תל אביב: עם עובד, 1971, עמ' 273–274. (בצרפתית)
↑  אביבה חלמיש, אקסודוס הסיפור האמיתי, תל אביב: עם עובד, 1990, עמ' 220–221
↑  חלמיש, אקסודוס הסיפור האמיתי, עמ' 262 סעיף 36
↑  Gesine Janssen, Kibbuz Habokeja - Emden 1947-1948, 8.8.2016
↑  שלום חולבסקי, מחנות העקורים בגרמניה ואוסטריה (1946–1948), "מורשת" - בית עדות ע"ש מרדכי אנילביץ
↑  חלמיש, אקסודוס הסיפור האמיתי, עמ' 228.
↑  חלמיש, אקסודוס הסיפור האמיתי, עמ' 231–233
↑  Denkmal für die Synagoge – Nachkriegszeit - Exodus
↑  Der Hintergrund
| --- | --- |
בקרת זהויות :  NLI: 987007564439705171  GND: 4014564-5  LCCN: n82051154  MusicBrainz: 5fa17a4f-79c3-4256-8c1c-6dbb44e2fe70  NARA: 10044649  NKC: ge423020  VIAF: 133711185   WorldCat (עם VIAF): 133711185 
בנייני מחנה הצבא קארל פון מילר שהיו במחנה אמדן. צולם ב־2011
מזכירות מחנה אקסודוס באמדן במרכז מרדכי רוזמן, נובמבר 1947
מעפילי האקסודוס במחנה אמדן, נובמבר 1947
נשיא מזרח פריזיה ריקו מקלנבורג. שהיה שותף להקמת לוח הזיכרון במחנה האקסודוס באמדן, בשנת 2016
לוח הזיכרון בשעה מחנה מעפילי האקסודוס שהוקם בספטמבר 2016
עמנואל מאיוקה

עמנואל מאיוקה (באנגלית: Emmanuel Mayuka; נולד ב-21 בנובמבר 1990) הוא כדורגלן זמבי המשחק בגרין בופאלוס בעמדת החלוץ.
קריירה

מאיוקה החל את דרכו באקדמיית לוסקה בזמביה בגיל 11. בשנת 2007 עבר לקבוצת קבווה ווריירס, אחד המועדונים הגדולים בזמביה. בקבוצה הזו שגשג ואף זומן לסגל הנבחרת הצעירה של זמביה.
בספטמבר 2008 הגיע מאיוקה לישראל והצטרף למכבי תל אביב. תחילה שיחק מאיוקה בקבוצת הנוער של המועדון, במדיה כבש 3 שערים, ואחרי זמן קצר עבר לקבוצת הבוגרים. את שער הבכורה שלו הבקיע בהפסד קבוצתו 3-2 מול בני יהודה. מאיוקה זכה עם מכבי תל אביב בגביע הטוטו בשנת 2009.
בקיץ 2010 נמכר מאיוקה לקבוצה השווייצרית יאנג בויז ברן תמורת 1.6 מיליון דולר בנוסף ל-20% מסך העברתו הבאה. מאיוקה שיחק שנתיים בברן וכבש 9 שערים בכל עונה. בסוף אוגוסט 2012 נמכר מאיוקה לקבוצת סאות'המפטון מהפרמייר ליג האנגלית תמורת 5 מיליון אירו, כאשר מכבי תל אביב הרוויחה כמיליון יורו מהעסקה.
ב-2 בספטמבר 2013 הושאל לקבוצת סושו מליגת העל הצרפתית עד תום העונה.
ב-31 באוגוסט 2015 חתם מאיוקה במץ הצרפתית לשלוש שנים.
ב-15 בינואר 2016 חתם בא-זמאלכ המצרית לשלוש וחצי שנים. ביולי 2017 שוחרר מאיוקה מא-זמאלכ.
ב-9 בנובמבר 2017 חזר לישראל וחתם בהפועל רעננה.
קריירה > נבחרת זמביה

מאיוקה משחק בנבחרת זמביה החל משנת 2007, ואת שער הבכורה שלו בנבחרת כבש באותה שנה, במשחק מול נבחרת מוזמביק.
בגביע אפריקה לאומות 2012 כבש מאיוקה שלושה שערים, כולל שער הניצחון במשחק חצי הגמר מול נבחרת גאנה, וסייע לנבחרתו לזכות בגביע לראשונה בתולדותיה.
תארים והישגים

גביע אפריקה לאומות: 2012
גביע הטוטו: 2008/2009
הערות שוליים

↑  גידי ליפקין, ‏מאיוקה חתם לשנתיים וחצי בהפועל רעננה, באתר ONE‏, 9 בנובמבר 2017
| נבחרת זמביה – גביע אפריקה לאומות 2012 (מקום ראשון) |
| --- | --- | --- |
|  1 קקונג'ה •  2 קסונדה •  3 לונגו •  4 מוסונדה •  5 הימונדה •  6 אנקאוסו •  7 ק. מולנגה •  8 צ'אנסה •  9 אמסבומה •  10 פ. קטונגו •   11 כ. קטונגו •  12 צ'מאנגה • 13 סונזו •  14 צ'יבוטה • 15 צ'ינטו • 16 אמווינה • 17 קלאבה • 18 קנגווה • 19 סינקלה • 20 מאיוקה • 21 סאקוואהה • 22 טיטימה • 23 נ. מולנגה • מאמן: רנאר |  1 קקונג'ה •  2 קסונדה •  3 לונגו •  4 מוסונדה •  5 הימונדה •  6 אנקאוסו •  7 ק. מולנגה •  8 צ'אנסה •  9 אמסבומה •  10 פ. קטונגו •   11 כ. קטונגו •  12 צ'מאנגה • 13 סונזו •  14 צ'יבוטה • 15 צ'ינטו • 16 אמווינה • 17 קלאבה • 18 קנגווה • 19 סינקלה • 20 מאיוקה • 21 סאקוואהה • 22 טיטימה • 23 נ. מולנגה • מאמן: רנאר | זמביה |
| נבחרת זמביה – גביע אפריקה לאומות 2013 |
| --- | --- | --- |
|  1 טיטימה •  2 קסונדה •  3 לונגו •  4 מוסונדה •  5 הימונדה •  6 אנקאוסו •  7 ג'. מולנגה •  8 צ'אנסה •  9 אמסבומה •  10 פ. קטונגו •   11 כ. קטונגו •  12 צ'מאנגה • 13 סונזו •  14 צ'יבוטה • 15 נג'ובו • 16 אמווינה • 17 קלאבה • 18 אמבולה • 19 סינקלה • 20 מאיוקה • 21 סאקוואהה • 22 מוניאו • 23 מ. מולנגה • מאמן: רנאר |  1 טיטימה •  2 קסונדה •  3 לונגו •  4 מוסונדה •  5 הימונדה •  6 אנקאוסו •  7 ג'. מולנגה •  8 צ'אנסה •  9 אמסבומה •  10 פ. קטונגו •   11 כ. קטונגו •  12 צ'מאנגה • 13 סונזו •  14 צ'יבוטה • 15 נג'ובו • 16 אמווינה • 17 קלאבה • 18 אמבולה • 19 סינקלה • 20 מאיוקה • 21 סאקוואהה • 22 מוניאו • 23 מ. מולנגה • מאמן: רנאר | זמביה |
| נבחרת זמביה – גביע אפריקה לאומות 2015 |
| --- | --- | --- |
|  1 מוניאו •  2 מלאמה •  3 לונגו •  4 מונת'אלי •  5 קבווה •  6 אנקאוסו •  7 סאוטו •  8 מוסקאניה •  9 קמפמבה •  10 מולנגה •   11 מוסונדה •  12 קנגווה • 13 סונזו •  14 אמטונגה • 15 סינגולומה • 16 אמווינה • 17 קלאבה • 18 אמבולה • 19 סינקלה • 20 מאיוקה • 21 אמוונזה • 22 טיטימה • 23 אנגומה • מאמן: ג'אנזה |  1 מוניאו •  2 מלאמה •  3 לונגו •  4 מונת'אלי •  5 קבווה •  6 אנקאוסו •  7 סאוטו •  8 מוסקאניה •  9 קמפמבה •  10 מולנגה •   11 מוסונדה •  12 קנגווה • 13 סונזו •  14 אמטונגה • 15 סינגולומה • 16 אמווינה • 17 קלאבה • 18 אמבולה • 19 סינקלה • 20 מאיוקה • 21 אמוונזה • 22 טיטימה • 23 אנגומה • מאמן: ג'אנזה | זמביה |
בהרט ג'גדאו

בהרט ג'גדאו (נולד ב-23 בינואר 1964) הוא פוליטיקאי ששימש כנשיא גיאנה בשנים 1999–2011.
ביוגרפיה

קודם לתפקידו, כיהן ג'גדאו כשר בממשלת ג'נט ג'ייגן והפך לנשיא אחרי התפטרותה של ג'ייגן מסיבות בריאותיות. הוא התמנה לתפקיד בגיל 35 בלבד, מה שהפך אותו לצעיר מבין נשיאי מדינות הקהילייה הקריבית (קאריקום) ואחד מראשי המדינות הצעירים בעולם. אחרי שלמד לתואר בכלכלה במוסקבה ב-1990, חזר למדינתו ועבד ככלכלן בתוכנית הפיתוח עד אשר מפלגת העם הפרוגרסיבית של גיאנה ניצחה בבחירות ב-1992. אז מונה ליועץ שר האוצר.
ב-2001 נבחר שוב לנשיא, בבחירות שגרמו למתיחות דתית בגינאה. כרוב תושבי המדינה, גם ג'גדאו הוא הודי-גיאני, והמיעוט של האפרו-גיאנים טענו לרמאות בבחירות.
ב-28 באוגוסט 2006 נבחר לכהונה נוספת, כאשר מפלגתו גרפה 54.6 אחוז שהם 36 מושבים מתוך 65 בפרלמנט. הושבע לתפקיד ב-2 בספטמבר. לאחר שהועבר תיקון לחוקה המגביל נאת אורך כהונת הנשיא, ג'גדאו סיים את כהונתו כנשיא ב-3 בדצמבר 2011. במהלך כהונתו כנשיא חלו בגיאנה רפורמות רבות. כשסיים את נשיאותו, גיאנה הייתה בשנה חמישית ברציפות של צמיחה כלכלית מהירה. בנוסף על כך פותחה החקלאות וסוגיות הנוגעות להתחממות העולמית.
אנחל ארוצ'ה

אנחל ארוצ'ה גיין (בספרדית: Ángel Arocha Guillén, נולד ב-24 ביוני 1907 בטנריפה שבספרד, נפטר ב-2 בספטמבר 1938 בבלגר) היה כדורגלן ספרדי ששיחק בעמדת החלוץ.  ארוצ'ה שיחק במדי הקבוצות טנריפה, ברצלונה ואתלטיקו מדריד, וכן במדי נבחרת ספרד.
ביוגרפיה

ארוצ'ה החל את הקריירה שלו בטנריפה, שבקרבת כפר הולדתו שבאיים הקנאריים. כבר בגיל 15, ב-1922, ערך את הופעת הבכורה במדיה. ב-1927 עבר לברצלונה. כעבור שנה הצליח לזכות עם הקבוצה בגביע המלך. בגמר פגשה ברצלונה את ריאל סוסיאדד. מכיוון שהמשחק הראשון הסתיים בתיקו, התקיים משחק חוזר, שגם הוא הסתיים בתיקו. במשחק החוזר השני, שנערך ב-28 ביוני 1928, הבקיע ארוצ'ה את אחד משלושת שערי קבוצתו, שניצחה 3-1 וזכתה בתואר. ב-1929 החלה לפעול הליגה הספרדית. ברצלונה זכתה באליפות הראשונה בתולדות הליגה, כשארוצ'ה תורם לכך 4 שערים ב-7 משחקים בהם שותף. ב-28 באפריל 1929 כבש שלושער בניצחון 5-1 על ראסינג סנטנדר.
בהמשך דרכו בברצלונה, המשיך ארוצ'ה להבקיע בקצב גבוה והיה המבקיע הבכיר בקבוצה. בעונתה השנייה של הליגה כבש 11 פעמים ב-13 משחקים. עונתו השלישית בליגה, עונת 1930/1931, הייתה השיא עבורו, וב-15 משחקים בהם השתתף הצליח לכבוש 16 שערים. בין היתר כבש שלושה שלושערים, אחד מהם בדרבי נגד אספניול בו ניצחה ברצלונה בתוצאה 6-2 ב-11 בינואר 1931. בעונה שלאחר מכן דעכה כמות השערים שכבש, פפ סמיטייר הוביל את מבקיעי השערים של הקבוצה, בעוד ארוצ'ה הבקיע 8 שערים ב-15 הופעות. בעונת 1932/1933 הבקיע 11 שערים ב-10 משחקי ליגה, כולל 4 צמדים ושער בקלאסיקו נגד ריאל מדריד ב-1 בינואר 1933, שהסתיים בתיקו 1-1, אך המבקיע המוביל של הקבוצה היה ז'ואן רמון.
בסך הכול, ב-6 שנים בקבוצה, הבקיע ארוצ'ה 215 שערים ב-207 משחקים, רשמיים ולא רשמיים. ב-60 משחקי ליגה כבש 50 שערים. מאז האליפות ב-1929 כשל ארוצ'ה לזכות עם הקבוצה פעם נוספת באליפות או בגביע. ב-1933 עזב את ברצלונה והצטרף לאתלטיקו מדריד, שהייתה אז בליגה השנייה. ארוצ'ה עזר לקבוצה להעפיל בחזרה לליגה הראשונה בתום עונת 1933/1934. בעונת 1934/1935 כבש 4 שערים בלבד ב-14 הופעות. לאחר שבעונת 1935/1936 הצליח לכבוש פעם אחת בלבד ב-6 משחקים ובמקביל אתלטיקו מדריד ירדה חזרה לליגה השנייה, חדל ארוצ'ה לשחק כדורגל.
ב-1931 השתתף בשני משחקי ידידות של נבחרת ספרד. שניהם היו מול נבחרת אירלנד, ובשניהם ארוצ'ה כבש שער. הראשון היה ב-26 באפריל והשני ב-13 בדצמבר. כמו כן, בתור מי שגר בברצלונה, בירת קטלוניה, במשך מספר שנים, השתתף ארוצ'ה ב-8 משחקי ידידות של נבחרת קטלוניה, בהם הבקיע 6 פעמים.
ב-1936 פרצה מלחמת האזרחים הספרדית וארוצ'ה התגייס לצבאו של הגנרל פרנקו. ארוצ'ה נפל בחזית של בלגר שבקטלוניה ב-2 בספטמבר 1938.
תארים > ברצלונה

הגביע הספרדי (1): 1927/1928
אליפות ספרד (1): 1929
אליפות קטלוניה (4): 1927/1928, 1929/1930, 1930/1931, 1931/1932
שחקני ברצלונה שזכו בגביע ב-1928. משמאל לימין: 

עומדים: פורנס (מאמן), מאס, קאסטייון, ליורנס, ולטר, גוסמאן, קרלויה ופלאטקו. יושבים: פיירה, ססטרה, סמיטייר, ארוצ'ה וסאז'י.
אריק שנטו

אריק לי שנטו (Eric Lee Shanteau; נולד ב-1 באוקטובר 1983 בלילברן שבג'ורג'יה) הוא שחיין אמריקאי, אלוף אולימפי, אלוף עולם ושותף לשיא העולם הנוכחי (2017) במשחה שליחים 4x100 מטר מעורב.
ביוגרפיה

שנטו בלט כבר בגיל צעיר, כששבר מספר פעמים שיאי גילאים של מדינת ג'ורג'יה. עם סיום לימודיו התיכוניים החל ללמוד באוניברסיטת אובורן באלבמה, והצטרף לנבחרת השחייה שלה בהדרכת דייוויד מארש. באוניברסיאדה שנערכה בטגו ב-2003 זכה במדליית כסף במשחה ל-400 מטר מעורב אישי. במבחנים האמריקאיים לאולימפיאדת אתונה סיים שנטו רק במקום השלישי ולא נכלל בסגל המשלחת האמריקנית למשחקים. באוניברסיאדה שנערכה באיזמיר ב-2005, הוא זכה בשתי מדליות זהב במשחים ל-200 מטר ול-400 מטר מעורב אישי.
שבוע לפני המבחנים האמריקאיים לאולימפיאדת בייג'ינג (2008) התבשר שנטו כי הוא חולה בסרטן האשכים. הוא החליט להתחרות בכל זאת, ולאחר שעבר אותם בהצלחה הוא השתתף במשחקים האולימפיים וסיים במקום עשירי במשחה ל-200 מטר חזה. זמן קצר לאחר המשחקים עבר ניתוח להסרת הגידול.
לאחר שהחלים, חזר שנטו להתחרות, ובמבחנים האמריקאיים לקראת אליפות העולם בשחייה, שנערכו באינדיאנפוליס ב-2009, שיפר את שיאיו האישיים במשחים ל-100 מטר ו-200 מטר חזה ול-200 מטר מעורב אישי. במשחה ל-200 מטר חזה אף קבע שיא אמריקני חדש בתוצאה של 2:08.01 דקות. באליפות העולם עצמה, שנערכה ברומא ביולי אותה שנה, קבע שנטו שיא אמריקני חדש ושיא אליפות במשחה ל-100 מטר חזה בשלב חצי הגמר (58.96 שניות). עם זאת, בשלב הגמר, בו קבע זמן של 58.98 שניות, הסתפק במקום הרביעי, 3 מאיות השנייה מהזוכה במדליית הארד, קמרון ואן דר בורג. במשחה ל-200 מטר חזה הוא זכה במדליית הכסף בתוצאה של 2:07.65 דקות, מאית שנייה איטי מהמנצח דניאל גיורטה. בשלב חצי הגמר קבע שיא אמריקאי חדש של 2:07.42 דקות. במשחה ל-200 מטר מעורב אישי זכה שנטו במדליית הארד בתוצאה של 1:55.36 דקות. בנוסף, היה שותף לזכייתה של רביעיית השליחים האמריקנית במדליית הזהב במשחה ל-100X4 מעורב, בשיא עולם חדש של 3:27.28 דקות. שותפיו להישג היו ארון פירסול, מייקל פלפס ודייוויד וולטרס.
באליפות העולם בשחייה שנערכה בשאנגחאי ב-2011, זכה שנטו במדליית זהב במשחה שליחים 4x100 מטר מעורב לאחר ששחה בשלב המוקדמות. נוסף לכך סיים במקום רביעי במשחה ל-200 מטר חזה בתוצאה של 2:09.28 דקות, שהיה משחה היחידים היחיד בו השתתף.
באולימפיאדת לונדון (2012) זכה שנטו במדליית זהב במשחה שליחים 4x100 מטר מעורב לאחר ששחה בשלב המוקדמות. נוסף לכך, הוא סיים במקום 11 במשחה ל-100 מטר חזה בתוצאה של 59.96 שניות.
ראו גם

מדיה וקבצים בנושא  בוויקישיתוף
אריק שמיט

אריק סטיבן שמיט (באנגלית: Eric Stephen Schmitt; נולד ב-20 ביוני 1975) הוא פוליטיקאי ומשפטן אמריקאי, המכהן כחבר הסנאט של ארצות הברית מטעם מדינת מיזורי מאז 2023. הוא נבחר לראשונה לסנאט בבחירות 2022. שמיט, חבר המפלגה הרפובליקנית, כיהן בעבר כגזבר מדינת מיזורי בשנים 2017–2019, כחבר הסנאט של מיזורי בשנים 2009–2017, וכחבר התובע הכללי של מיזורי בשנים 2023-2019.